gentaiscool/nusaparagraph_topic huggingface dataset:
Tilu hal penting anu kudu dibawa mun naek gunung, tapi rata-rata sok kapopohokeun. Nu kahiji nyaeta obat-obatan pribadi. Tah sok loba pisan jalma nu poho kana mawa obat-obatan mun naek gunung teh, padahal hal ieu penting sabab teu apal iraha panyakit datang. Nu kadua nyaeta P3K, biasana sering kapopohokeun komo ku pendaki pemula mah. Padahal hal ieu teh penting pisan jang pertolongan pertama lamun manggih kacilakaan. Nu katilu nyaeta jumlah baju ganti anu teu memadai. Tah mawa baju ganti teh kudu leuwihan hiji, sabab bisi hujan jeung teu garing kalahka jadi panyakit ka diri sorangan. Kudu persiapkeun ieu tilu hal teh sabab penting pisan.

Topic: slice of life
Liburan ka pantai bakal nyayogikeun atmosfir anu béda sareng jero. Ningali ombak ngagulung, cai herang, bentang keusik bodas sareng sora ombak anu ngajadikeun pikiran santai di tengah sibuk padamelan. Numutkeun psikolog Dr. Richard Shuster, warna biru pakait sareng parasaan tenang sareng katengtreman. Neuteup sagara tiasa mangaruhan gelombang otak anjeun sareng nempatkeun anjeun kana kaayaan meditatif anu hampang. Hiji studi diterbitkeun dina Élmu némbongkeun yén bulao ngaronjatkeun kinerja on tugas kognitif, bari beureum ngabalukarkeun dijauhkeun. Ku kituna kuring jeung adina nganjang ka basisir sanggeus bérés balanja, urang balik ka hotél pikeun beberesih sarta istirahat. Kami liburan di Bali tilu dinten. Rupa-rupa pangalaman salila kuring di Bali, utamana di Basisir Kuta. Mugia tiasa nganjang deui ka Bali, khususna ngajajah kaéndahan pantai-pantai anu sanés.

Topic: leisures
Idul Fitri lain ngan saukur ngarayakeun rengsena puasa romadhon. Tapi salian ti eta Idul Fitri oge nandakeun pencapaian tingkatan spiritual kaagamaan nu ditandaan ku pengorbanan, disiplin jeung amal. Aya oge tujuan ngarayakeun Idul Fitri nu dilakukeun ku umat Islam, nyaeta bersyukur lantaran dibere kakuatan ku Allah SWT jadi bisa ngalakukeun kontrol diri sorangan salila bulan puasa dina ngahontal tujuan romadhon. Tuluy ngalakukeun amal ka orang-orang miskin jeung nu ngabutuhkeun ngaliwatan zakat fitrah. Nganuhunkeun ka Allah jeung nginget kana kaberkahan Na. Oge menta hampura ka Allah tina dosa jeung kasalahan-kasalahan. Nu terakhir nganuhunkeun ka Allah kana turunna ayat-ayat Al-Quran nu mimiti diungkapkeun pas akhir romadhon.

Topic: religion
Yoga jadi olahraga anu loba di pikaresep ku awewe lolobana. Yoga sabenerna ngarupakeun latihan awak jeung pikiran. Yoga ngagabungkeun latihan engapan, meditasi, sareng pose sareng gerakan anu dirancang pikeun santai sareng ngirangan setrés. Latihan yoga loba mangfaatna salain ti ningkatkeun stamina yoga oge biasa nurunkeun beurat awak, bisa ngajieun awak  jadi hampang jeung lentur bisa ngajaga bentuk awak jeung pastina bisa rileks mental na di bangun oge ameh henteu babari stress. Yoga kuduna di atur waktu na ameh leuwih maksimal mangfaatna, misalkeun saminggu dua kali atawa tilu kali atawa lamun hayang alus rutinan yoga unggal poe minimal tilu puluh menit.

Topic: sports
Macakeun dongeng atawa mikawanoh carita rahayat ieu ka budak ti keurleutik keneh oge ngabogaan loba mnagfaat na nyaeta bisa ngarangsang kamerekaran otak budak sangkan bisa mkir logi ti leutik keneh jeung oge bisa ngarojatkeun ingatan budak kusabab dina carita rahayat urang bakal manggihan alur carita jeung penokohan nu rapi jeung bakal diperhatikeun pikeun nuturkeun jalan carita na salian ti eta bisa oge ngarojatkeun kamapuan komunikasi budak biasana lamun urang tutuluyan carita budaj teh sok geus hapal kana jalan carita na tuluy bisa mere keun reaksi misalna di carita lamun keur lucu kumahana atawa sieun kudu kumaha tina mavakeun dongeng oge ngalatih budak sangkan bisa apal kosakata kosakata anyar. 

Topic: culture & heritage
Abdi gaduh kipas angin lami anu masih dianggo sanajan kaayaanna henteu saé sapertos baheula. Kipas kuring sapertos kipas umumna, nyaéta aya kipas anu ditutupan ku beusi pelindung. Teras aya mesin dinamo tukangeun kipas, aya oge awak kipas panjang sarta panungtungan nyaéta aya suku kipas nu bentukna pasagi. Tapi aya sababaraha bagian kipas nu geus rada ngurangan fungsi, contona lamun dina mode puteran kipas ngan nunjuk ka hiji arah jeung teu muter siga jelema nu beuheungna bengkung kudu digebugan saeutik supaya hayang muter ka katuhu sabalikna. Terus di bagian pelindung mesin dinamo kipasna leungit sabab geus murag, jadi tamengna peupeus teu bisa dipasang deui, tapi salian ti eta untung bagian nu sejen masih fungsi.

Topic: technology
Nyeseuh acuk dina mesin cuci tos janten kagiatan sapopoe urang. Tapi urang kedah apal yen nganggo mesin cuci teh kedah taliti. Lamun asal-asalan bakal ngajieun mesin cuci jadi gancang rusak, padahal mesin cuci kedahna janten barang anu tiasa dipake mangtaun-taun ngarah sasuai jeung hargana. Aya sababaraha barang-barang anu teu meunang asup kana mesin cuci di antarana nyaeta koin, logam atawa duit receh. Koin atawa duit receh mineng pisan tinggaleun dina saku acuk atawa calana, matak penting pikeun mastikeun yen sadaya koin, duit receh, paniti, jarum, jeung barang-barang anu sanes dikaluarkeun ti saku acuk jeung calana sateuacan diasupkeun kana mesin cuci. 

Topic: technology
Saha nu teu resep steak? Tangtu, loba pisan jalma resep kadaharan ieu. Sanajan kitu, rasa steak ditangtukeun teu ukur ku kualitas daging, tapi oge cara ngasakanna. Numutkeun kana pendapat kuring, masak steak nganggo margarin bakal langkung nikmat tibatan minyak biasa. Alesanna nyaeta, mimitina, margarin ngagaduhan rasa anu langkung gurih sareng langkung seungit tibatan minyak biasa. Hal ieu ngajadikeun steak leuwih asak sampurna kalawan margarin nu pinuh ku rasa. Salaku tambahan, margarin oge ngagaduhan lemak trans anu tiasa ningkatkeun tekstur steak, ngajantenkeun langkung lembut sareng gampang digayem. Kadua, margarin oge miboga titik lebur anu leuwih luhur batan minyak biasa, jadi teu gampang kaduruk nalika dipanggang. Ieu ngandung harti yen steak nu dipasak make margarin bakal gampang asak merata, hasilna leuwih nikmat. Katilu, margarin oge miboga sipat antioksidan anu leuwih hade batan minyak biasa. Ieu ngabantosan nyegah oksidasi lemak dina steak, ku kituna ngajaga kualitas sareng rasa anu langkung nikmat. Janten, ku ngagunakeun margarin nalika masak steak, urang bakal ngasaan rasa anu langkung sengit, tekstur anu langkung lembut, sareng hasil anu langkung sae tibatan nganggo minyak biasa. Ku lantaran eta, masak steak nganggo margarin leuwih nikmat ti batan ngagunakeun minyak biasa.

Topic: food & beverages
Jaman ayeuna mah mibogaan laptop teh kudu pisan, komo jang budak sakolaan atawa gawena dina hareupeun komputer mah. Karasa ku urang laptop bisa ngerjakeun sagala hal, ti mimiti neangan informasi nu anyar ngeunaan naon wae ge, ngerjakeun desain, siga banner atawa pamflet, ngedit video jeung masih loba deui. Tibatan smartphone, laptop bisa kasebut lengkep jeung efisien dina ngagunakeunna. Sabab laptop geus mibogaan keyboard sorangan, layarna oge leuwih lega, tuluy dilengkepan ku trackpad jang ngagantikeun mouse. Loba aplikasi atawa software anu mantuan ngarengsekeun pagawean leuwih gancang. Salian ti eta, laptop oge bisa jadi sarana diajar. Siga diajar koding tangtuna kudu boga laptop.

Topic: technology
Asus biasana jadi brand pilihan jang para mahasiswa sabab hargana nu terjangkau. Salah sahiji laptop anu loba dibeuli ku mahasiswa nyaeta Asus X441BA. Laptop ieu ngagaduhan layar 14 inchi jeung prosessor intel celeron N3060. RAM na 2 GB jeung penyimpanan internal na 500 GB. Speaker laptop ieu ayana di kenca jeung katuhu keyboard, nu kualitasna tos kaiting sae jeung ngebas pisan sabab geus ngusung Sonicmaster jeung ICEpower, jadi moal bakal ngageber pisan sorana. Laptol ieu ge tos dibekelan intel HD graphics nu bisa nampilkeun layar dengan resolusi pangaalusna, katajaman gambar na oge teu diragukeun deui. Laptop Asus X441BA dibanderol dina harga tilu jutaan.

Topic: technology
Kadaharan khas Cirebon tangtuna anu kasohor ngabogaan khasanah kuliner anu pang khasna dibandingkeun jeung wewengkon séjén di Jawa Barat anu identik jeung budaya Priangan. Sabab Cirebon miboga kabudayaan Cerbonan anu asli, salian ti Jawa Barat bagian kulon anu ogé kapangaruhan ku budaya Bantenan jeung Betawi. Nyaeta Sangu Jamblang atawa sega jamblang. Di Jawa Barat mah réa pisan, kayaning nasi timbel, nasi liwet, nasi uduk, nasi tutug oncom, jeung nasi cikur, sakumaha anu geus diulas saméméhna. Waktos ieu aya sangu jamblang ti Cirebon, atanapi tepatna, Kec. Jamblang mangrupa asal muasal kadaharan ieu. Isian tahu, témpé, saté rupa-rupa: kentang, endog puyuh, hurang, dadar, bayah, sambel cabe goreng, jrrd. dibungkus ku daun jati.

Topic: culture & heritage
Ulah ngan ngudag titik atawa ganjaran balanja. Sababaraha tempat balanja favorit di sabudeureun wewengkon Anjeun biasana nawarkeun rupa-rupa promos sangkan konsumén maranéhanana satia balanja di dinya. Salah sahiji promo hébat maranéhanana nyaéta balanja loba bisa meunang loba titik. Pikeun kéngingkeun poin ieu, para nasabah kedah ngadamel kartu anggota sareng bakal nampi kasempetan diskon anggota sareng undian untung. Tangtu, urang bakal kabetot tur hoyong tetep balanja pikeun titik ieu. Kanyataanna, balanja sadaya waktu sabenerna bakal nyieun urang boros, katuhu? Ulah balanja ngan pikeun ngudag kupon. Ieu rada langka, tapi biasana batur bakal meunang kupon hadiah nalika balanja. Lamun meunang kupon, tétéla hadiah tina kupon kudu dibawa ka luar kota nu rada jauh ti lokasi Anjeun. Digoda ku hadiah, anjeun ogé angkat pikeun nyandak kado. Pikirkeun deui, ka luar kota merlukeun waragad tambahan, saperti ongkos, parkir, jalan tol, jeung sajabana. Ieu tangtu bakal ngajadikeun anjeun boros ogé, teu frugal.

Topic: business
Lagu daerah Jawa Barat teh aya seueur pisan, salah sahiji nu menarik jang dibahas nyaeta lagu Bubuy Bulan. Lagu Bubuy Bulan diciptakeun ku Benny Corda, salah sahiji seniman Jawa Barat. Lagu ieu dirilis tahun 1988 jeung dipopulerkeun ku Nining Meida dina album Kalangkan. Lagu ieu nyaritakeun kaayaan hate nu rindu ka pasangan nu keur jauh kaayaan nana. rarasaan rindu atawa sono ieu teh muncul sabab lila teu panggih jeung deuih hampir unggal poe di deukeut Situ Ciburuy pendak wae jeung jalma nu sorot matana sami jeung pasangan nana. Hal ieu nyieun rasa sono eta makin karasa. Lagu Bubuy Bulan saolah jadi lagu nu wajib diapalkeun ku orang Sunda, sabab ti mimiti SD dugi ka SMA pasti diajarkeun wae nembangkeun ieu lagu.

Topic: culture & heritage
Bertani henteu ngan ukur melak pepelakan buah, sayuran, sareng ttanaman hias hungkul, tapi ogé tiasa dimimitian ku melak pepelakan bungbu anu ukuranana leutik. Rempah-rempah rasa sapertos Basil, oregano, mint, Rosemary, sareng sajabana, urang tiasa kalayan gampang melak sareng nyimpen di dapur urang. Urang tiasa nganggo media tanam campuran sareng pot leutik atanapi kaléng anu dilubangi pikeun sirkulasi cai. Pastikeun anjeun nempatkeun pot caket jandela dapur supados pepelakanna kakeunaan ku sinar panonpoé. Bawa pepelakan di luar pikeun disiram supados prosés nyiram tiasa langkung bersih di dapur. Sanggeus pepelakan bungbu tumuwuh, urang bisa ngarasakeun hasil tina tutuwuhan ieu pikeun ngaronjatkeun rasa masakan urang.

Topic: slice of life
Dahar keuyeup mangrupikeun kagiatan anu pikaresepeun, khususna upami dilakukeun sareng babaturan atanapi kulawarga. Nanging, supados nuangna langkung nikmat sareng henteu nyababkeun masalah kasehatan, aya sababaraha cara nuangna anu peryogi jadi perhatian. Kahiji, milih keuyeup nu seger. Keuyeup seger biasana boga warna kulit caang jeung teu bau. Keuyeup anu henteu seger bakal bau sareng warna kulitna semu coklat. Salajengna, buka cangkang keuyeup ku cara anu leres. Pikeun nyabut cangkang keuyeup, potong heula sukuna ku gunting atawa peso. Saterusna, misahkeun cangkangna tina daging ngagunakeun garpu. Sanggeus cangkang keuyeup dibuka, potongan daging keuyeup. Biasana keuyeup dibagi jadi sababaraha bagian, saperti daging, ati jeung endog. Sanggeus eta, dahar keuyeup jeung saos favorit. Ku nuturkeun cara dahar nu bener, urang bakal leuwih nyaman jeung nikmat ngadahar keuyeup.

Topic: food & beverages
Rendang teh hasil akulturasi budaya numutkeun ahli masak Ngaliwatan buku Herba dan Rempah Aplikasinya dalam Hidangan F.G. Winarno jeung W. Agustinah nyindekkeun yén kari ti India Kalér bisa jadi karuhun réndang caritana Bari usaha, para sudagar India ogé nyebarkeun budayana ka Sumatera Barat. Inpormasi ieu tiasa dipatalikeun sareng asupna rendang ka Sumatera Barat ti India.nyaeta kadaharan Kari Massaman ti India cenah mah rupana ampir sarua jeung kari Padang. Bahan anu dianggo hampir sami namung Kari ieu tuluy asak deui jadi kalio nu leuwih kandel. Teras urang Minang masak deui nganggo teknik masak lambat dugi cai béak sareng dagingna semu coklat hideung. Janten rendang anu biasa ku urang ayeuna.

Topic: food & beverages
Naek angkot teh sakapeung mah sok lila, komo deui mun angkotna teh can pinuh pisan. Biasana si emang angkotna sok ngetem di tempat-tempat anu rame, bisa di pasar atawa di sakola-sakola nu rek bubaran. Jeung deuih sakapeung mah harga angkot teh lantaran teu tertulis, jadi sok sangeunahna di taekeun. Komo mun duit urang kudu dipulangan, si duitna teh sok kurang. Jadi urang mah sok ngusahakeun pas mere duit ka si emang angkotna, salian ti moal kurang pamulanganna da teu di pamulangan, oge meh gancang jadi penumpang lain teu nungguan urang dipulangan. Mun keur bubaran sakola urang tara nungguan angkot pas di hareupeun sakolaan, da pastina pinuh. Jadi sok di tempat samemeh angkot nepi sakolaan ngarah masih keneh lowong.

Topic: slice of life
Sairing berkembang na jaman jeung teknologi ponsel handphone geus lain barang mewah, sagala kalangan ayeuna pasti boga ponsel handphone anu ges canggih ku internet. Mulai ti budak leutik nepi ka kolot nu ges sepuh ge ayeuna boga ponsel handphone, ponsel handphone ayeuna teu sakadar ngan alat komunikasi tapi oge bisa jadi alat keur hiburan dina nyetel lagu, ngadengekeun radio nepi ka nongton film film atawa sinetron, ponsel handphone oge ayeuna bisa di pake jadi barang paranti gawe, loba pagean ayeuna anu bisa di kerjakeun make ponsel handphone sagala ayeuna make handphone kaasup sakolah age ayeuna make handphone komo keur jaman pandemi kamari anu biasa di sebut daring atawa e-learning.

Topic: technology
Musa Musa AS dilahirkeun dina jaman Fir'aun anu dina sajarah mangrupikeun jaman anu paling seueur muatan politik. Firaun mangrupikeun salah sahiji kakuatan anu dominan di bumi. Nyatana, anjeunna nyebat dirina dewa sabab anjeunna kuat pisan sareng teu aya anu tiasa ngalawan anjeunna. Firaun ngabagi kelas, ngabagi jalma kana kelompok sareng suku. Urang Yahudi, bani Israil, ditempatkeun di tingkat panghandapna masarakat Mesir. Hal eta luyu jeung pananglutikan ngenaan demografi nu aya di mesir kerur jaman firaun ku univesitas kairo ngeanaan perbudakan nu aya dina jaman eta. Maranehna bani israil mangrupakeun bangsa  budak jeung hamba sahaya. Kulawarga Musa sorangan kaasup barudak bani Israél.

Topic: religion
Cara supaya bisa gabung ka ekskul futsal nu aya di sakola teh aya sababaraha hiji. Mimiti, biasana beres ospek sakola teh sok aya demo ekskul, tah tidinya sok bari muka pendaftaran oge jang anggota baru. Kadua, sok aya nu nyebar pamflet di mading unggal kelas supaya bisa nyebarkeun informasi muka pendaftaran jeung anggota baru. Biasana pembukaan anggota baru teh sok diayakeun sataun maksimal ngan dua kali sabab supaya bisa ngudag materi jeung kaahlian oge. Nu katilu nyaeta sok aya dina event khusus misalna jiga pekan kreativitas siswa, tah sok kadang oge diayakeun pendaftaran anggota baru. Aya oge nu berdasarkan proyek, jiga ekskul karya ilmiah, biasana perproyek teh nembe muka pendaftaran terus proses seleksi.

Topic: sports
Baheula pas SD keneh lamun abdi gaduh rerencangan anu dekeut jeung abdi tuluy abdi gaduh rerencangan deui anu anyar biasana rerencangan anu tiheula teh sok teu resep ka rerencangan anyar urang lantaran manehna mikir rerencangan anyar eta teh ngarebut abdi ti manehna padahal sabenerna urang mah kedahna janten babaturan jeung saha wae. Urang oge lamun gaduh rerencangan teras anjeunna gaduh rerencangan deui ulah sirik lantaran urang mah tiasa ameng jeung saha wae, ulah milih-milih rerencangan. Beuki seeur rerencangan beuki rame janten urang oge bakal leuwih janten dipikaresep di mana wae. Urang oge bakal tiasa diajar kumaha carana nyanghareupan sagala macem babaturan. 

Topic: slice of life
Ngojay tiasa katingali pikasieuneun upami anjeun henteu kantos diajar ngojay, tapi éta tiasa waé pikeun saha waé. Maén di sabudeureun cai bisa jadi loba senang, sarta nyaho kumaha carana ngojay ogé bisa nyalametkeun hirup anjeun lamun anjeun kantos nyangkut dina caina. Sadaya anu anjeun kedah laksanakeun nyaéta janten nyaman dina cai, diajar gerakan mimitina, teras diajar téknik anu langkung hese nalika anjeun siap. Bari anjeun dina caina, tahan kana tepi kolam renang, sarta ngantep suku anjeun ngambang di tukangeun anjeun - maranéhanana kudu gampang ngambang. Prakték ngalakukeun ieu dina beuteung sareng tonggong anjeun dugi ka anjeun ngaraos teu nyaman ngantepkeun satengah awak anjeun ngambang

Topic: sports
Candi Bima anu aya dina kaluhuran 2.098 méter dpl (rada leuwih luhur ti Kompleks Candi Utama Arjuna anu 2.086 méter dpl), teu aya sasaha tapi kuring pernah kamping didinya, engke mah ulah nya, soalna tiris pisan. awalnamah sisigaan aya lanceuk ngan sanggeus sababaraha kali ngagero ngaran misan kuring tanpa jawaban, nyali kuring mimiti tilelep sabab atmosfir di sabudeureun éta sagemblengna poék, tiis jeung aya halimun: sampurna pikeun saré atawa ditempo ku sababaraha mahluk gaib. Pikeun mastikeun aya "euweuh nanaon" di jero Candi Bima, kuring ngajanteng jeung nyorotkeun lampu kana rohangan di jero candi, peninggalan Karajaan Mataram Kuno abad ka-8-9 Masehi, anu baheulana mangrupa rohangan pikeun lebu. awak. Sanggeus ngarasa "aman", ahirna kuring ngagugulung kantong saré anu ditutupan ku kasur di palataran Candi Bima. Teu sangka ieu kajadian bakal kacapai sabab kuring kungsi ngimpi saré ker di Dieng kalawan hateup langit dina taneuh, Kuring kungsi ngabolaykeun eta ngan kusabab gagal patimu jeung lancek misan.

Topic: leisures
Peran tokoh adat dina ngajalankeun pembangunan jang masarakat kampung masih can optimal. Tokoh adat dina ngajalankeun pagaweanana leuwih fokusna kana pemenuhan tugas jeung nu dumasar kana otoritas birokrasi, jadina kurang meunangkeun tanggapan anu alus ti masarakat kampung. Sedengkeun tokoh adat cenderung ngajalankeun aktivitasna nu dumasar kana masalah adat, jadina perananna dina pembangunan kampung jadi kurang optimal. Sanajan kitu, ayana pangaweruh peran tokoh adat kana kinerja aparat kampung. Peran tokoh adat mere sumbangan dina aktivitas pamaerantahan jeung pembangunan nu dibere ku aparat kampung. Unsur adat miara nilai-nilai budaya nu berkembang di masarakat kampung. Anu satuluyna mah bakal bisa ngaronjatkeun kasejahteraan masarakat kampung.

Topic: culture & heritage
Salian ti nyieun keripik atawa jajanan sejenna anu dina iket masih renyah, salah sahiji cara beh camilan snack teh awet heuteu melempem nyaeta nganuan nitrogén oge boga fungsi sejen, yeuh, dulur-dulur. Nitrogén anu dieusian kana bungkusan snack ogé ngajaga rasa snack dijaga nepi ka urang ngarasakeun snack. Ieu alatan oksigén bisa ngabalukarkeun minyak dina jajan, nu mangrupa résidu tina prosés ngagoreng, bau sarta mangaruhan rasa snack. Bungkusan snack inflated ogé bakal ngajaga snacks salila prosés pangiriman bungkusan ti pabrik nalika aranjeunna disebarkeun ka toko. Kusabab kemasanna digembungkeun, unggal sabungkus jajanan ieu moal dideukeutan sareng bungkusan kadaharan anu sanés, anu tiasa nyababkeun eusi bungkusna remuk.

Topic: food & beverages
Umumna lamun urang geus lulus sakola atawa kuliah urang hayang bisa di gawe heula di parusahaan atawa di gawe kantoran, ieu the pamikiran anu pasti loba jelema boga, lamun geus lulus nya di gawe jeung kantoran pasti piliheun pangluhurna komo lamun urang hirup di kota gede misalna jakarta. Urang pasti hayang ngajaran di gawe di gedong anu alus anu jangkung di pusat kota, make pakean anu rapih jeung keren sarta boga panghasilan teteup unggal bulan na. Gawe kantoran masih jadi pilihan sabab lamun mimiti lulus urang pasti can ngarti dunya gawe the kumaha. Nah gawe di kantor teh jawabanna di kantor urang bakal di ajar sistem gawe, carana di gawe anu bener kumaha jeung pasti na di ajar soal kadisiplinan jeung tepat waktu. 

Topic: business
Kusabab kalakuanana Si Pitung jeung dombana jadi buronan tina "kompenie". Hal ieu narik perhatian komisaris pulisi ngaranna Van Hinne anu ngajabat di Batavia ti taun 1888 - 1912. Van Hinne langsung ngaburu Pitung sacara buta. Pitung katéwak tapi junun kabur. Tuluy Hinne ngadesek Haji Naipin (guru Si Pitung) pikeun nembongkeun rusiah kakuatan gaib Si Pitung. Ahirna kapanggih yén éta sakti téh mangrupa "jimat", sangkan Si Pitung gancang katéwak. Versi séjén nyebutkeun Si Pitung ditéwak alatan baturna ngahianat. Pitung maot tina tatu bedil ka Hinne (dumasar film Si Pitung, Pitung maot ditembak ku pélor emas). Sanggeus Si Pitung maot, makamna dijaga ku prajurit lantaran yakin Si Pitung bakal bangkit tina kuburan. Si Pitung memang katelah tukang rampog, tapi hasil rampogna digunakeun pikeun nulungan jalma nu keur sangsara. Si Pitung teh Robin Hood urang Betawi. Dasarna Si Pitung mangrupa cerminan tina pemberontakan sosial anu dilakukeun ku masarakat Betawi ngalawan pangawasa harita, nyaéta Walanda. Si Pitung mangrupa salah sahiji kareueus masarakat Betawi

Topic: culture & heritage
Tampah atawa nyiru nyaéta pakakas anu dipaké pikeun nnapikeun beas tina kulitna atawa séjénna.Nyiru  umumna mangrupa baki/baki anu buleud badag (diaméterna kira-kira 65–80 cm) dijieun tina anyaman batang tangkal awi. Napikeun béas kalayan diiringan umumna dilakukeun pikeun ngabersihkeun béas tina najis sateuacan dikumbah sareng dimasak. Biasa na samemeh di asakan terus di tapikeun dina nyiru bakal di guar guar beas na mastikeungeus bersih tuluy siap di asakan. Salian paranti napikeun beas nyiru oge bisa loba  mangpaat pikeun neundeun jajanan anu biasa disebut kue nyiru. nyiru ogé dipaké minangka alas tumpeng.Pakakas ieu masih kénéh loba dipaké ku masarakat Indonésia lantaran nyirumangrupa pakakas anu kawilang murah tur praktis digunakeunana.

Topic: food & beverages
Push-up mangrupikeun gerakan latihan anu sederhana tapi efektif pikeun ningkatkeun kakuatan dina awak bagian luhur. Latihan ieu anu ngagunakeun beurat awak urang sorangan salaku beban ieu tiasa ngalatih otot pectoral urang dina dada sareng dina trisep, nyaeta otot dina tonggong panangan luhur. Nanging, supados push-up masihan mangpaat anu maksimal pikeun awak, urang kedah ngalakukeunana kalayan tehnik anu leres. Masih seueur jalma, khususna pemula, anu teu sadar ngalakukeun kasalahan nalika ngalakukeun push-up, janten gerakanna henteu efektif bahkan nepikeun nyababkeun cidera. Upami urang gaduh cidera dina taktak, dada atawa otot inti, konsultasikeun heula dokter atawa terapis fisik. Tapi upami henteu, aya variasi sareng modifikasi anu tiasa dilakukeun pikeun ngagampangkeun atanapi langkung susah sasuai jeung kabutuhan urang.

Topic: sports
Cara ngamimitian muka wirausaha, nu pasti mah kahiji kudu ditangtukeun heula urang rek muka wirausaha naon, apakah jasa atawa barang. Ieu meh ngerucut sabab dua hal ieu kaitung beda jauh. Nu kadua tangtukeun oge rek muka wirausaha di mana tempatna. Nu katilu masih nyambung jeung nu kadua nyaeta tangtukeun target pasar, didieu apakah target pasar urang menengah kaluhur atawa ti handap ka menengah, lantaran meh bisa matok hargana. Jeung tangtukeun oge wirausaha ieu jang saha, apakah jang barudak leutik, ibu-ibu, atawa bapa-bapa. Saenggeus kitu mah kari ngaluarkeun modal mimitina, leuwih alus deui mun geus boga perincian bati tina sabulanna sabaraha, ieu meh jadi patokan. 

Topic: business
Tari Jaipong ieu mibogaan pola gerakan nu cukup penting pas pangtari mintonkeun tarian eta di luhur panggung. Pola gerakan dina seni tari ieu mibogaan pangaweruh nu cukup gede pas pintonan pangtari keur maranehna tampil di luhur panggung. Nu kahiji aya bukaan, gerakan ieu nyaeta gerakan bubuka pas ngalakukeun pintonan nu rek dimimitian. NU kadua pencungan, gerakan ieu nyaeta gerakan tari nu mibogaan tempo nu cukup gancang jeung dibarengan ku alunan musik jeung lagu nu cukup gancang oge. Nu katilu ngala, gerakan ieu nyaeta gerakan pegat-pegat. Gerakan ieu mangrupakeun pipindahan ti titik ka titik saenggeusna jeung dilakukeun ku cara ngagunakeun tempo nu gancang pisan. Nu terakhir mincit, gerakan ieu mangrupakeun pipindahan ti hiji variasai gerakan ka variasi gerakan sejenna.

Topic: culture & heritage
Cara ngamimitian deui ngawangun hubungan jeung babaturan nu baheulana pernah boga masalah. Nu kahiji coba tinggali heula masalah nu kamari teh geus rengse atawa acan, lamun urang boga salah geus menta hampura, geus dihampura can? Lamun misalkeun enggeus, berarti ulah dibahas deui, ulah diungkit-ungkit deui. Nu kadua mun misalkeun masih aya masalah, tinggali heula masalah eta kajadianna iraha? Naha anyaran keneh atawa geus lila pisan? Lamun kajadianna geus lila pisan pas keur leutik atawa pas keur sakola, sanajan masalahna can rengse, ceuk urang mah teu kudu dibahas deui. Tapi lamun masalahna anyaran keneh, jeung hate urang acan plong, alusna mah urang menta hampura.

Topic: slice of life
Internet mimiti dijieun ku Advanced Research Projects Agency (ARPA) dina taun 1969. Waktu harita, Internet masih mangrupa jaringan komputer anu saterusna di ngaranan ARPANET. Istilah ieu jadi cikal bakal kabentukna jaringan internét populér kiwari. Saterusna, dina taun 1980-an, internét mimiti dipaké ku kalangan kawates kalawan tujuan pikeun nyambungkeun rupa-rupa kampus atawa universitas populér di Amérika Serikat. Lila-lila, jaringan internét ngembang pesat, khususna saatos peluncuran standar protokol TCP / IP. Saprak harita, Amérika Sarikat geus ngabentuk badan panalungtik anu katelah gaganti peran ARPANET, nyaéta National Science Foundation Network (NSFNET). Diwangun taun 1986, NSFNET nyambungkeun sababaraha jaringan anu sumebar ka sababaraha nagara.

Topic: technology
Jadi mimitina, baheula kuring boga sobat 1 lalaki jeung 2 awewe. Arurang geus sobatan ti jaman SMK. Nah kuring bobogohan pas geus 2 tahun lulus di SMK. Saacan bobogohan, arurang sok arulin, ngan pas kuring geus boga kabogoh, ulin teh asa jarang. Masalah na dimimitian pas arurang rek ulin, kabogoh urang ngaulahkeun sabab sieun disangka na keur 'double date' padahal mah pan heunteu kitu maksudna. Ti harita, kuring jeung kabogoh teh parasea wae, jaba kabogoh urang nga blok kontak sobat kuring. Pas tahun 2021, kuring jeung sobat rek aya rencana ka Bandung. Ngan kuring yakin mun bebeja ka kabogoh pasti ulaheun, ahirna kuring ngabohong. Ari pek teh kanyahoan, kabogoh kuring malah nyalahkeun sobat-sobat kuring. Tidinya matak sobat kuring teh geus embung deui ngajak kuring ulin kamamana, bari jeung kuring ge geus ngaenggesan hubungan jeung kabogoh soalna beuki lila teh beuki ngekang kuring. 

Topic: slice of life
Sacara bahasa tatanen teh samacam melak pepelakan. Tatanen teh cara melak bibit anu dihasilkan ti bibijian, gagang tangkal, atanapi umbi-umbian menang cangkokan. tantu tatanen teh seer mangpaatna, salah sahiji na ngabantuan ngawangun tangkal sangkan jadi kebal jeung ngakokohkeun ti jero. Ciri-ciri keur tani, nyaeta loba na paralatan keur nani, usum hujan, jeung sajabana. Kahirupan tatanen ditempo dina parubahan tradisi ngumpulkeun daharan jeung ngasilkeun daharan. Teras, dampah tina tatanen nyaeta hawa jadi bersih, lewih seger, jeung lewih loba hasil tani. Tatanen saleresna mah tos aya di jaman pageto, kagiatan ieu geus dilakukeun ku jalma era Neolitikum atanapi jaman batu anyar. Zaman ieu geus lumangsung  antara 7.000 dugi ka 10.000 tahun kapengker. 

Topic: slice of life
Singkat carita, pikeun ngabasmi kajahatan anu marak di Johannesburg, Afrika Kidul. Perusahaan robot Tetravaal ngawangun tentara robot anu diprogram janten pulisi. Robot ieu, dirancang ku Deon Wilson, fungsina kawas perwira pulisi, ngalakonan pagawean pulisi, kaasup raiding dens dealers narkoba, catching begal jeung sajabana. Ku ayana pasukan robot pulisi ieu, dipiharep bisa ngurangan jumlah korban atawa nyawa pulisi dina ngalaksanakeun tugasna. Éta ngan hiji conto anu, jigana dina mangsa nu bakal datang, lamun program robot geus jadi sampurna, mangka manusa bisa jadi kudu dimimitian diganti ku robot. Sanajan teu sakabeh elemen / departemén diganti. Anu caket sareng robot anu sampurna tiasa janten téknologi sapertos dina film Six Million Dollar Man, Robocop, The Stepford Wives, Bicentennial Man, Alita The Battle Angel. Nanging, ayeuna téknologi dina pilem ieu ogé henteu acan aya.

Topic: technology
Mesin cuci loba mangpaatna,  jadi tangtu bakal jadi tinimbangan pikeun anjeun naha boga mesin cuci téh kaputusan nguntungkeun saperti leuwih hemat énergi sabab ngagunakeun mesin & listrik dibandingkeun cuci manual anu bisa beak loba cai bisa ditinggalkeun, sabab mesin jalan otomatis. jadi anjeun tiasa ngalakukeun pagawean anu sejen na, ngahemat waktu sabab mesin cuci ogé ngalakukeun prosés dryng atawa ngagaringkeun baju jadi ngan ukur perlu  digaringkeun di panonpoé  sakeudeung supaya garing lengkep saenggeus diseuseuh nganggo mesin cuci, tulu aya mangfaat anu pang pentingna keur emak emak nyaeta ngajaga kulit leungeun sabab teu kudu ngucek make deterjen siga lamun urang nyeuseuhan manual.Sababaraha kaunggulan mesin cuci di luhur pasti ngajadikeun mesin cuci salah sahiji alat éléktronik anu cukup mangpaat dina hiji imah. Utamana lamun anggota kulawarga cukup badag sarta geus loba baju diseuseuh.

Topic: technology
Dina artikel ieu, kuring resep ngajajah kahirupan jalma anu cicing di dataran luhur, naha éta? keur kuring pribadi kahirupan masarakat padesaan di dataran luhur kacida matak pikabitaeun jeung loba hal anu bisa diconto. Kabiasaan jeung Kateguhan Wong Deso
1. Kabiasaan jeung Ketangguhan Wong Deso Dimimitian ti cara pakéan anu idéntik jeung baju anu kandel jeung haneut, nepi ka cara ngadahar kadaharan anu dipelak sorangan di sawah jeung di sawah. Teu eureun-eureun mikir basa keur ulin di dataran luhur Kabupaten Pekalongan, tepatna di Kacamatan Paninggaran. Kuring reuwas ningali jalma-jalma anu dianggap sepuh masih kuat dina kagiatanana mawa karung-karung anu dieusi ku jukut nepi ka tumpukan kayu bakar ngaliwatan jalan anu rupa bumi anu lungkawing sareng kontur anu naék-turun.
2. Gotong royong jeung Rasa Kulawarga anu Kuat Seueur deui hal-hal anu pikaresepeun anu aya patalina sareng kahirupan masarakat, khususna anu aya di dataran luhur. Sigana mah maranéhna masih kénéh kuat dina ngajaga tradisi karuhun, upamana tradisi sedekah anu diémutan dina waktu nu tangtu sataun sakali.

Topic: slice of life
Abdi ogé gaduh hobi fotografi. Kagiatan ieu geus lila lumangsung, utamana ti kuring keur kuliah. Meureun ku jurusan kuliah kuring jeung ukm, jadi hobi kuring rada nyambung, padahal dipikir-pikir mah geus lila resep fotografi, tapi kagiatan ieu kakara disalurkeun pas kuring meunang kamera nu meuli keur kuliah. kagiatan, nu kuring réngsé nepi ngagunakeun ngan nyandak gambar teuing. Najan kitu, aya halangan dina hobi kuring, sabab kuring introvert, ieu ngajadikeun kuring jarang kaluar pikeun moro poto, kuring geus sababaraha kali kaluar tapi unggal kaluar kaméra kuring jeung ngarasa dijaga ku jalma kuring bakal langsung nempatkeun. kaméra asup deui kana kantong jeung buru-buru kabur. Balukarna, kamampuan kuring macét di dinya. Nanging, akhir-akhir ieu kuring mikir pikeun uih deui kana hobi ieu, sareng ngadoakeun kuring sing wani hunting poto kuring sorangan.

Topic: leisures
Ngefans atawa reseup ka batur pasti aya alesan nana boh eta jelema kasep atawa geulis rupana, resep kana karya na boh akting lamun dina film sinetron atawa mini series atawa nyanyi pokokna resep kana karya na jeung aya oge anu kagum kana personality atawa kapribadianna jeung prestasina. Lamun urang mah leuwih resep jeung ngaidolakeun jelema di tingali tina personality jeung karya na. Dimana lamun personality atawa kapribadiana alus biasana bisa jadi inspirasi atawa motivasi urang ameh bisa jadi jelema anu hebat. Idola teh biasana jadi role model atawa contoh keur penggemarna. Biasana para penggemar ngajieun kumpulan atawa komunitas anu eusina penggemarna kabeh anu tugas na ngadukung idolana, kumpulan eta di sebutna fanbase.

Topic: sports
Sisi negatif tina kahirupan tatanggaan di kampung teh nyaeta ku rudetna. Tatangga teh malahan kamampuan intelna teh teu diragukeun deui. Hal nanaon ge jadi piomongeun wae jang tatangga mah. Sagala na teh diomongkeun, rek bener rek salah ge teu weleh diomongkeun. Sagala lampah teh jadi bahan pibiwireun tatangga we. Komo mun ngalakukeun hal nu tabu pisan mah, pasti we langsung seantero kampung apaleun. Mulut tatangga teh kadang mah sok ngaleuwihan omongan da meureun ngarah resepna ngagosip. Kuduna mah hirup bertetangga teh silih bantu lain kalah silih gosipkeun jeung silih saingan. Sabab naon wae nu diomongkeun tatangga teh sok babari nyebar salembureun.

Topic: slice of life
Julang Ngapak salah sahiji imah adat Sunda anu boga makna nyaeta manuk nu keur ngepakkeun sayapna. Ngaran ieu kusabab posisi hateup imah nu sok ngalegaan ka arah sisi siga manuk nu keur ngepakkeun sayapna. Tina bentuk hateupna hungkul geus bisa ninggali kaunikan tina arsitektur wangunanna. Jang bagian hateupna ieu imah adat Sunda Julang Ngapak dijieun tina bahan eurih, injuk, jeung daun rumbia. Samentawis bagian tembok jeung kerangka nu dijieun tina campuran awi jeung kai. Imah adat Julang Ngapak bisa dipanggihan di daerah Tasikmalaya jeung Kuningan. Sanajan geus asup ka zaman modern, tapi adat istiadat sarta warisan budaya kudu tetep dimumule.

Topic: culture & heritage
Upami liburan sakola abdi resep kempel sareng rerencangan. Teu kamamana, mondok di teun rerencangan oge tos bungah lantaran urang tiasa ngobrol, seuseurian, ulin, lalajo, dahar sasarengan jeung rerencangan. Biasana urang masak sangu liwet babarengan, mawa beas masing-masing teras udunan kanggo meser dengeun na. Biasana masak dengeun hayam, kangkung, sambel jeung kurupuk. Ditambih ngadamel minuman seger kanggo dileeut sabari ulin games. Lanjut urang lalajo pelem, biasana lalajo pelem jurig. Mun keur babarengan oge biasana sok mesen dahareun di aplikasi meh leuwih mirah lantaran sok aya promo lamun meser seeur. Lamun tos wengi biasana arurang sok ngobrolkeun perkara anu serius nepikeun ceurik.

Topic: leisures
Umroh mangrupakeun salah sahiji ibadah sunnah anu pelaksanaanna tiasa di unggal waktos, benten sareng inadah haji anu pelaksanaana nan tiasa di musim haji, nyaeta pas sasih Syawal nepikeun sasih Dzulhijah. Rukun umrah oge benten sareng haji, urutan umrah nyaeta anu kahiji ihram atawa niat ngalaksanakeun umrah, anu kadua tawaf nyaeta ngulilingan Ka'bah tujuh kali, anu kaopat sa'i nyeta bulak balik ti Bukit Shafa ka Bukit Marwah, anu kalima tahallul atawa nyukur buuk nepika botak atau pondok, anu paneuri nyaeta tertib, sadaya rukun umroh kedah dilaksanakeun sasuai jeung urutanna. Umroh oge mangrupakeun ibdadah anu tiasa dilaksanakeun sahari hungkul, komo lamun lancar mah bisa ngan hiji nepikeun tilu jam hungkul. 

Topic: religion
Beuki ayana média sosial, kabutuhan fotografi jeung videografi terus ningkat. Ieu ogé nyababkeun kabutuhan alat-alat pendukung pikeun fotografi sareng videografi ningkat. Alat-alat fotografi ogé beuki inovatif, anu ngajadikeun aktivis fotografi sareng videografi langkung kreatif. Anjeunna nambahan, kasempetan usaha fotografi jeung videografi di Indonésia masih kénéh cukup alus, alatan kamekaran pamaké média sosial jeung kagancangan internét anu terus ngaronjat. Seueur jalma anu resep kana karya influencer sapertos YouTubers, jadi loba jalma anu hoyong janten salah sahijina. Ku alatan éta, palaku bisnis bakal balik kana pamasaran digital pikeun ngamajukeun produk maranéhanana. Ieu merlukeun aranjeunna gaduh parabot lengkep jeung kualitas pikeun bisa digawé kalawan bébas tur ngagunakeun kreativitas maranéhanana. 

Topic: technology
Tuangeun di daerah Sunda mah kacida seueurna. Salah sahiji tuangeun sunda nu babari dimasakna nyaeta oseng genjer. Bahan-bahan nu digunakeun nyaeta sabeungkeut genjer, 3 siki bawang beureum, 2 siki bawang bodas, 4 siki cengek, sabungkus tarasi asak, sahiji tomat, minyak sayur, jeung cai asak. Mimiti, potongan genjer na kira-kira sabuku, tuluy kumbah ngangge cai beresih. Saentos eta, keureutan bawang beureum, bawang bodas, tomat, sareng cengek. Teras siapkeun katel kangge manaskeun minyak. Saentos minyak panas, lebetkeun bahan tadi nu tos di keureutan, aduk dugi ka semu garing. Tuluy abruskeun genjer, aduk sakedap dugi ka rada leeh. Tos kitu, tambahkeun sagelas cai, sabungkus tarasi asak, uyah sacukupna, mecin sacukupna, sareng gula bodas sasendok. Oseng-oseng dugi ka caina ngagolak sareng genjerna robah janten warna semu hideung. Pami tos seungit, pareuman kompor, sayogikeun oseng genjer kana piring. Oseng genjer siap dituang.  

Topic: food & beverages
Bubuy Bulan nyaeta lagu rahayat Jawa Barat anu dikarang ku Benny Corda, saurang musisi jeung panulis lagu dina taun 1950-an. Salian ti lagu Bubuy Bulan, Benny Corda oge ngarang lagu Suling Senja jeung Padamu Srikandi. Lagu Bubuy Bulan dipopulerkeun ku pamajikanana nu ngaranna Nina Kirana, panyanyi Radio Bintaro nu kawentar taun 50-an. Waktu éta, Nina mimiti ngawihkeun lagu Bubuy Bulan di sanggar Lokananta, Solo, Jawa Tengah. Penyanyi pop Sunda Indonésia taun 1980-an, Nining Meida, nembangkeun deui lagu Bubuy Bulan sarta ditambahkeun kana albumna "Kalangkang" kalayan genre Pop Sunda. Lagu Bubuy Bulan diciptakeun ku Benny Corda lantaran diilhaman ku hiji mojang anu mikaresep idola na.

Topic: culture & heritage
Di jepang aya robot anu di gunakeun pikeun mantuan perawat anu di pekerjakeun di rumah sakit nyaeta Robot RIBA atanapi Robot pikeun Bantuan Badan Interaktif tiasa jiga robot sapertos perawat. Robot canggih ieu dikembangkeun sareng diciptakeun ku RIKEN kalayan program pikeun ngangkat atanapi mawa pasien rumah sakit. Sanajan kitu, robot ieu sanggup mawa pasien anu beurat awakna teu leuwih ti 61 kilogram. Robot ieu emang husus di jieun kusabab loba perawat anu teu kuateun ngangkat pasieen, Henteu ngan ukur mawa pasien, robot RIBA ogé tiasa mikawanoh sora perawat atanapi karyawan rumah sakit. Éta sabab robot RIBA tiasa ngadeteksi rupa sareng sora perawat rumah sakit.

Topic: technology
Cara ngalakukeun sit-up anu alus jeung bener, mimitina ngagolér dina tikar atawa permukaan anu datar jeung nyaman. Kadua ngabengkokkeun dua tuur sangkan dampal suku keuna kana tikar, pastikeun dampal suku keuna kana tikar ku tatapakan anu pageuh. Katilu, silangkeun leungeun anjeun di hareup dada anjeun, ulah nempatkeun leungeun anjeun di tukangeun sirah anjeun, sabab bisa narik beuheung anjeun. Kaopat, pokus sareng nguatkeun inti awak bari nyandak napas jero, teras nganggo otot beuteung anjeun pikeun ngangkat tonggong anjeun tina lantai ka hareup. Kalima, nurunkeun deui anjeun ka posisi aslina atawa ngagolér deui. Laksanakeun lalaunan, ulah tarik teuing kana tikar. Malikan gerakan ieu sababaraha kali dumasar kana kamampuan urang.

Topic: sports
Opat film nu diadaptasi tina novel. Nu kaiji nyaeta film Bumi Manusia. Film ieu diadaptasi tina novel Bumi Manusia karya Pramoedya Ananta Toer. Caritana ngisahkeun hiji kahirupan pengusaha jeung percintaan zaman pejajahan. Nu kadua nyaeta film 5 Cm. Film ieu diadaptasi tina novel judulna 5 Cm karya Donny Dhirgantoro. Film ieu ngisahkeun persahabatan anu aya di sagala kondisi. Nu katilu nyaeta film Love Sparks in Korea. Film ieu diadaptasi tina novel Asma Nadia nu judulna Love Sparks in Korea. Film ieu ngisahkeun cinta dua jalma nu beda agama. Nu terakhir nyaeta film Surga yang Tak Dirindukan. Film ieu diadaptasi tina novel Asma Nadia nu judulna Surga yang Tak Dirindukan. Film ieu nyaritakeun tentang poligami.

Topic: leisures
Rajaban atawa Isra Mi'raj teh nyaeta hari besar dina raraga milangkala peristiwa baginda Nabi Muhammad SAW diisrokeun sareng dimi'rojkeun dina waktos sapeuting. Isra Mi'raj teh mangrupakeun peristiwa Rasulullah SAW diangkat ka surga jeung dibere parentah sholat lima waktu. Isra Mi'raj diperingati unggal tanggal 27 Rajab. Peristiwa diisrokeun na Rasululloh ti Masjidil Haram ka Masjidil Aqsa tuluy dimi'rojkeun ka langit katujuh janten peristiwa mulia dina sajarah Islam. Tina kamuliaan eta, urang salaku umat muslim kudu ngamumule ieu poe, kudu ngamumule ieu kamuliaan supaya tiasa terus diinget jeung kenging kamuliaan nana kangge hirup di dunia boh di akherat kelak. Jadi, yuk urang mumule bareng-bareng ieu peristiwa!

Topic: religion
Latihan loba pisan mangpaat pikeun kaséhatan. tapi naha loba batur anu hoream jeung teu olahraga padahal olahraga loba jinis na jeung teu kudu mahal nyaeta gratis, urang ngan perlu daekna hungkul. Ku latihan olahraga anu rutin, métabolisme awak jadi lancar sahingga distribusi jeung nyerep gizi dina awak jadi leuwih éféktif jeung éfisién. Kombinasi diet, latihan sareng bobo mangrupikeun konci penting pikeun kaséhatan total. Éta pisan sababna naha olahraga pohara populér kalayan loba jalma. Ku olah raga sacara teratur, sacara teu langsung awak ogé bakal miboga kaayaan anu leuwih prima jeung idéal ti batan saméméhna. Pikiran langkung tenang, sareng diri langkung produktif.

Topic: sports
Dina olahraga bulu tangkis mah raket teh jadi bagian nu paling penting, sabab raket teh mangrupakeun senjata para atlet badminton dina ngahadapi pertandingan. Pasalna, makin mahir atlet maen badminton, maka makin rumit oge spesifikasi raket jeung nunjang kamampuan nana supaya bisa mertahankeun prestasi. Biasana mah makin mahir teh harga raket na oge makin mahal, sapadan jeung kualitasna. Kadang mah beda merk oge sok beda dipakena, jadi sok kumaha nu ngeunaheun na wae. Raket teh jadi salah sahiji alat nu pasti melekat pisan jeung diri atlet nu ngabogaan nana. Sabab dina pertandingan mah, kanyamanan raket teh pangaruh pisan dina nangtukeun sasaran jeung pukulan.

Topic: sports
Sangu goreng seafood, dahareun nu pastina loba dipanggihan di sisi jalan, biasana jualanna make gerobak tapi gerobakna nu permanen jeung geus boga tempat jang daharna. Sangu goreng seafood teh paduan sangu nu di goreng tuluy ditambahan seafood, siga cumi-cumi atawa udang. Henteu ngan sangu jeung seafood hungkul, biasana tukang dagang oge sok dicampur jeung bahan nu sejen, misalna peuteuy, endog, jeung sajabana. Atawa ditambahan ku rupa-rupa sambel, contona sambel hejo. Jadi tampilanana sangu gorengna teh hejo. Biasana sok ditambahan oge sayuran, bangsa wortel, tomat, soun, jeung sajabana. Potongan-potongan seafood oge beda-beda, gumantung kana harga. Lamun hargana murah potongan seafoodna sok laleutik, sakapeung mah sok tara karasa pas didahar teh. Beda jeung nu hargana mahal potonganna galede jadi karasa seafoodna teh.

Topic: food & beverages
Geus kuduna urang ngamumule alat musik tradisional di daerah sewang-sewangan. Sabab alat musik ieu mangrupakeun warisan budaya nu kudu dijaga. Ngameh alat musik tradisional ieu teu kagerus ku arus globalisasi sarta perkembangan modern sejenna, bisa dicobaan ku cara diajar ngamaenkeun alat musikna oge susunan nadana. Tuluy ku urang bisa direkam proses diajar ieu jeung diunggah ka media sosial, siga Instagram, Youtube, atawa Twitter, supaya alat musik ieu beuki dipikawanoh, teu ngan ukur ku warga Indonesia tapi oge ku mancanegara. Bisa oge ku cara ngarawat alat musikna, misalna mindeng diberesihan ngameh alatna teu babari ruksak jeung digunakeun di acara-acara tradisional ngameh alatna teu babari karatan.

Topic: culture & heritage
Rumangsa  kuring film yo wis ben teh film anu alus  pisan. pilem anu hayang ngamumule budaya jeung basa daerahna sorangan. Film ieu lain asal film tapi mangrupa hiji misi promosi budaya bahwa daerah na teh boga budaya nu teu kalah bagus jeung hade. Numbuhkeun rasa percaya diri bahwa tong era mun make bahasa daerah, indonesia teh unik loba daerah loba bahasa jeung budaya, urang kudu bungah jeung ngarasa bangga. Salian Carita anu hampang nurutkeun kahirupan sapopoe tanpa ditambahan. Carita nu pikagumbiraeun jeung lengkep, aya kasedih, aya kabungah, jeung dibungkus ku komedi jeung banyol nu di bawakeun ku legenda ludruk kesenian khas daerah Jawa Timur. Ide jeung gagasan nyieun film yo wes ben ieu alus pisan karna bisa berkarya secara nasional bareng seniman lokal nu dimana bisa melestarikan budaya daenah na. 

Topic: leisures
Olahraga angkat beban mineng dijadikeun pilihan pangsaena pikeun ngawangun otot. Henteu ngan mujarab pikeun ngawangun otot, latihan ngangkat beurat oge gaduh kauntungan pikeun ngabantosan ngawangun tulang anu kuat sareng ningkatkeun metabolisme sareng energi. Najan kitu, pikeun ngalakukeunana, urang teu meunang lalawora. Latihan ieu umumna ndilaukeun nganggo sababaraha parabot kalayan beban anu rupi-rupi beuratna, ti hiji kilogram, belasan nepi ka puluhan kilogram. Aya sababaraha alat anu biasa dianggo pikeun ngangkat beurat kalebet dumbbell, barbell, kettlebell, sareng anu sanesna. Urang tiasa ngalakukeun latihan ieu di bumi atanapi di gim atanapi pusat kabugaran. Nanging, pikeun saha wae anu teu gaduh alat, angkat beurat di gim mangrupikeun pilihan
sae.

Topic: sports
Mun muka usaha teh kudu disiakeun heula finansial jeunv mentalna. Ulah nepi ka finansialna geus siap, tapi mentalna can siap, jadi mun kena karugian teh malah jadi beban pikiran, lain kalah jadi cambuk jeung leuwih berkembang bisnisna. Kudu pinter oge neangan peluang bisnis supaya bisa nyegah resiko rugi. Mun keur kena karugian teh kudu sabar jeung tawakal, serahkeun diri ka nu Maha Kawasa. Ulah nepi ka henteu siap ngahadapi karugian, kudu siap dina sisi terburukna. Mantakna, mun muka usaha teh kudu disiapkeun sagalana, termasuk dina kasiapan karugian. Ulah sagawayah, sagalana kudu direncanakeun masing asak supaya bisa ngaantisipasi sagala rupa kamungkinan nu goreng.

Topic: business
Abdurrahman Wahid atawa Gus Dur  mulai aktif di Nahdatul Ulama di tahun 1982, ieu di mulai saeengges anjeuna maratkeun pendidikana malai diménta keur bergabung di nahdatul ulama tapi ieu bertentangan jeung aspirasi Gus Dur salaku intelektual masarakat sarta dua kali nolak tawaran asup ka Majelis Penasehat Agama NU. Tapi, ahirna Gus Dur asup ka DPR sanggeus akina Bisri Syansuri méré tawaran katilu. Lantaran nyandak pagaweanieu, Gus Dur ogé milih pindah ti Jombang ka Jakarta sareng netep di dinya. Salaku anggota Majelis Penasehat Agama, Gus Dur ngajadikeun dirina minangka pembaharu NU. Dina waktu éta, loba masarakat anu ningali NU salaku organisasi dina kaayaan stagnasi atawa eweh perkembangan. Sanggeus diskusi, Majelis Penasehat Agama ahirna ngawangun Tim Tujuh (kaasup Gus Dur) pikeun ngagarap masalah reformasi jeung ngabantu ngahirupkeun NU. Reformasi dina organisasi kaasup parobahan kapamimpinan.

Topic: religion
Saha nu teu kenal ka Chef Juna? Anjeunna mangrupikeun salah sahiji koki anu kasohor di Indonesia. Upami anjeun gaduh cita-cita janten koki anu kawentar jagona, ieu aya sababaraha lengkah anu anjeun tiasa lakukeun pikeun janten koki anu jago. Kahiji, urang kudu boga kacintaan sarta minat dina dunya kuliner. Ieu mangrupikeun pondasi utama pikeun janten koki anu jago, sabab janten koki sanrs ngan ukur masak, tapi ogr gaduh gairah sareng dedikasi anu luhur kana dunya kuliner. Kadua, kudu meunangkeun pangaweruh jeung kaparigelan dasar dina masak ngaliwatan rupa-rupa sumber, saperti kursus-kursus kuliner atawa palatihan, komo ku gawe jadi asisten koki di restoran atawa hotel. Katilu, anjeun kudu salawasna terbuka kana pengetahuan anyar jeung mekarkeun kaparigelan dina dunya kuliner. Ieu tiasa dilakukeun ku nyobian masak rupa-rupa masakan anu teu acan kantos dicobian sateuacanna, atanapi ku ngiringan pelatihan kuliner atanapi seminar-seminar. Kaopat, koki anu tiasa dipercaya oge kedah gaduh kaahlian manajemen waktos anu sae, oge kamampuan damel dina tekenan sareng nanganan kaayaan anu lumangsung di dapur. Terakhir, koki anu tiasa dipercaya jeung ngagaduhan kamampuan anu luhur kedah gaduh kapribadian anu ramah sareng sopan, sareng gaduh kaahlian komunikasi anu sae pikeun tiasa damel sareng timna.

Topic: food & beverages